
หลักการและเหตุผล
โรงเรียนได้ดำเนินการตามแนวทางการประเมินความปลอดภัยของสำนักงานลูกเสือแห่งชาติ เพื่อส่งเสริมให้สถานที่จัดกิจกรรมลูกเสือมีความปลอดภัย มีสภาพแวดล้อมที่เหมาะสม เอื้อต่อการเรียนรู้ และสามารถป้องกันความเสี่ยงที่อาจเกิดขึ้นกับนักเรียน ครู และบุคลากรทางการศึกษา โดยโรงเรียนได้ดำเนินการตรวจสอบ ปรับปรุง และพัฒนาระบบความปลอดภัยตามเกณฑ์การประเมินครบทุกด้าน

ผลการดำเนินงาน
๑. ด้านความปลอดภัยและสถานที่
โรงเรียนได้ดำเนินการปรับปรุงและตรวจสอบความปลอดภัยของสถานที่อย่างต่อเนื่อง ได้แก่
1.1 ตรวจสอบอาคารเรียน อาคารประกอบ และพื้นที่จัดกิจกรรมลูกเสือให้อยู่ในสภาพมั่นคง    ปลอดภัย
1.2 ปรับปรุงระบบไฟฟ้าและอุปกรณ์ไฟฟ้าให้มีความปลอดภัย พร้อมใช้งาน
1.3 จัดเตรียมถังดับเพลิงในจุดที่เหมาะสมและตรวจสอบสภาพพร้อมใช้งาน
1.4 จัดพื้นที่สำหรับการทำกิจกรรมลูกเสือให้เหมาะสม ปลอดภัย และมีการกำหนดจุดเสี่ยงเพื่อป้องกันอุบัติเหตุ
2.ด้านสุขอนามัยและสิ่งแวดล้อม
โรงเรียนได้ดำเนินการส่งเสริมสุขอนามัยและจัดสภาพแวดล้อมที่เหมาะสม ดังนี้
2.1 จัดให้มีน้ำดื่มสะอาดและเพียงพอต่อการใช้งาน
2.2 จัดวางถังขยะและมีระบบคัดแยก/กำจัดขยะอย่างเหมาะสม
2.3 ดูแลความสะอาดบริเวณโรงเรียน ห้องน้ำ และพื้นที่ทำกิจกรรม
2.4 ส่งเสริมการรักษาความสะอาดและการมีส่วนร่วมของนักเรียนในการดูแลสิ่งแวดล้อม



๓. ด้านการจัดกิจกรรมและสิ่งแวดล้อม
โรงเรียนดำเนินการจัดกิจกรรมลูกเสืออย่างปลอดภัย โดย
3.1. วางแผนการจัดกิจกรรมก่อนดำเนินการทุกครั้ง
3.2. ตรวจสอบอุปกรณ์และสถานที่ก่อนการใช้งาน
3.3 จัดกิจกรรมตามหลักสูตรลูกเสือและคำนึงถึงความปลอดภัยของผู้เรียนเป็นสำคัญ
3.4 ส่งเสริมให้นักเรียนมีระเบียบวินัย มีทักษะการช่วยเหลือตนเอง และการอยู่ร่วมกับผู้อื่น
๔. ด้านการกำกับดูแล
โรงเรียนมีระบบการบริหารจัดการและกำกับติดตาม ดังนี้
4.1 มีผู้บริหาร ครู และบุคลากรรับผิดชอบดูแลความปลอดภัย
4.2 มีการกำหนดแนวทางป้องกันและแก้ไขปัญหาที่อาจเกิดขึ้น
4.3 มีการนิเทศ กำกับ ติดตาม และประเมินผลการดำเนินงานอย่างต่อเนื่อง
4.4 ส่งเสริมความร่วมมือระหว่างโรงเรียน นักเรียน ผู้ปกครอง และชุมชนในการดูแลความปลอดภัย

๓. สรุปผลการดำเนินงาน
จากการดำเนินงานตามแบบประเมินความปลอดภัยของสำนักงานลูกเสือแห่งชาติ โรงเรียนได้ดำเนินการครบถ้วนทุกข้อ ครอบคลุมทั้ง ๔ ด้าน ได้แก่ ด้านความปลอดภัยและสถานที่ ด้านสุขอนามัยและสิ่งแวดล้อม ด้านการจัดกิจกรรมและสิ่งแวดล้อม และด้านการกำกับดูแล ส่งผลให้โรงเรียนมีสภาพแวดล้อมที่ปลอดภัย มีความพร้อมในการจัดกิจกรรมลูกเสือ และสามารถสร้างความมั่นใจให้แก่นักเรียน ครู บุคลากร และผู้ปกครอง
ทั้งนี้ โรงเรียนจะดำเนินการพัฒนาและปรับปรุงระบบความปลอดภัยอย่างต่อเนื่อง เพื่อให้เกิดความปลอดภัยและคุณภาพในการจัดกิจกรรมลูกเสืออย่างยั่งยืนต่อไป

